《戏呈庆复乞画》
宋代·沈辽

鸷鸟宁有种，诗书多不传。岂期猛厉气，专美鹰与鹯。

有客画鸦鹘，古纸含秋烟。羽毛被玄甲，爪角森戈鋋。

想见太公望，桓桓统中权。何如鄞中尉，侧目谁敢前。

吾方病拘郁，逍遥溪水边。赏此神骏物，霜风相孤骞。

从公乞妙墨，小斋伴衰孱。何以报雅况，作诗致拳拳。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。